Acțiune introdusă la 17 iunie 2022 – Ryanair/Comisia
(Cauza T-366/22)
Limba de procedură: engleza
Părțile
Reclamantă: Ryanair DAC (Swords, Irlanda) (reprezentanți: E. Vahida, S. Rating și I.‑G. Metaxas‑Maranghidis, avocați)
Pârâtă: Comisia Europeană
Concluziile
Reclamanta solicită Tribunalului:
anularea Deciziei (UE) a Comisiei Europene din 26 iulie 2021 privind ajutorul de stat SA. 56867 (2020/N, ex 2020/PN) – Germania – Compensarea pagubelor cauzate Condor Flugdienst GmbH1 de pandemia de COVID-19 ; și
obligă Comisia Europeana să suporte cheltuielile de judecată.
Motivele și principalele argumente
În susținerea acțiunii, reclamanta invocă patru motive.
Primul motiv întemeiat pe aplicarea eronată de către Comisie a articolului 107 alineatul (2) litera (b) TFUE și pe săvârșirea unor erori vădite de apreciere la examinarea proporționalității ajutorului în raport cu prejudiciile cauzate de pandemia de COVID-19.
Al doilea motiv întemeiat pe faptul că decizia încalcă dispoziții specifice din TFUE și principiile generale de drept al Uniunii care au stat la baza liberalizării pieței transportului aerian în Uniunea Europeana începând cu anul 1980, și anume principiile nediscriminării, liberei prestări a serviciilor și libertăţii de stabilire, și Regulamentul nr. 1008/20081 .
Al treilea motiv întemeiat pe neinițierea de către Comisie a unei proceduri oficiale de investigare în pofida unor dificultăți serioase și a încălcat drepturile procedurale ale reclamantului.
Al patrulea motiv întemeiat pe încălcarea de către Comisie a obligației de motivare.
____________
1     JO 2022, C/177, p. 1.
1     Regulamentul (UE) nr. 1008/2008 al Parlamentului European și al Consiliului din 24 septembrie 2008 privind normele comune pentru operarea serviciilor aeriene ȋn Comunitate (reformare) (JO 2008, L 293, p. 3).